section_heading: Profesionalni život
paragraph_text: Kazalište Taganka je u to vrijeme često bilo predmetom državnog progona zbog političke nelojalnosti i etničkog porijekla, što je Visockog nadahnulo da se u intervjuima naziva “prljavi Žid” (жид пархатый). U to vrijeme pojavljuje se i u nekoliko filmova, u kojima su se našle i neke njegove pjesme. Glavnina njegovih pjesama iz tog razdoblja nije dobila službeno priznanje od državne diskografske kuće koja je tada imala monopol na izdavanje ploča. Njegova je popularnost ipak nastavila rasti, a dolaskom prenosivih kazetofona u Sovjetski Savez, njegova glazba je, presnimavanjem kazeta, postala dostupna širokim masama.